**Anexa nr.3 la Ghidul solicitantului M16.2/6B**

**Prevederi aplicabile etapei II de implementare[[1]](#footnote-1)**

**Prevederi referitoare la componența parteneriatului, reprezentant legal și acordul de cooperare**

În etapa II membrii parteneriatului vor formaliza cooperarea prin intermediul unui acord de cooperare final. Modelul cadru va fi furnizat de AFIR.

Se acceptă modificarea structurii parteneriatului din acordul de cooperare preliminar (depus în etapa I) dacă există motive întemeiate, care trebuie justificate corespunzător, respectând toate angajamentele asumate, inclusiv condițiile de eligibilitate și selecție, cu acordul partenerilor prezenți în parteneriat la momentul solicitării modificării. Justificarea va fi prezentată în momentul depunerii proiectului în etapa II.

Acordul de cooperare final, inclusiv structura parteneriatului, poate fi modificatși după depunere dacă procesul de evaluare impune acest lucru, dar si după contractare.

Nu este permisă schimbarea membrilor pentru care s-au efectuat plăți.

Reprezentantul legal poate fi înlocuit în situații excepționale (situații independente de reprezentantul legal ce îl împiedică să-și îndeplinească atribuțiile), cu condiția respectării prevederilor specifice acestuia de către persoana nou desemnată, pe toată perioada de implementare a proiectului**.**

Acesta poate fi înlocuit în situații excepționale, pentru motive temeinic justificate și motivate și cu acordul prealabil al Autorității Contractante, respectând toate angajamentele asumate, inclusiv condițiile de eligibilitate și selecție, cu acordul partenerilor prezenți în parteneriat la momentul solicitării modificării. Aceste precizări se aplică și coordonatorului de proiect.

- **NU** este permisă schimbarea membrilor acordului de cooperare între momentul depunerii Cererii de finanțare și momentul acordării deciziei de finanțare (semnarea Contractului de finanțare) decât dacă procesul de evaluare impune acest lucru.

**Atentie!**

**Numărul de membri nu poate să scadă sub cel din acordul de cooperare inițial.**

De asemenea, este permisă și creșterea numărului de parteneri fără a fi necesară o justificare amplă, cu condiția ca, aceștia să fie incluși cu acordul partenerilor prezenți în parteneriat la momentul solicitării modificării, respectând toate angajamentele asumate, inclusiv cheltuielile, condițiile de eligibilitate și selecție. În acest caz solicitantul (liderul de proiect) va notifica AFIR intenția de modificare a componenței parteneriatului și motivul includerii partenerului/partenerilor și va atașa dovada acordului partenerilor prezenți în parteneriat la momentul solicitării modificării.

Cu acordul AFIR, se pot include în parteneriat (acordul de cooperare) și membri noi a căror atributii în cadrul proiectului (inclusiv financiare) vor putea curge de la data semnării unui nou acord de parteneriat/act adițional care să-i includă şi pe noul/noii parteneri. Se va transmite acordul de parteneriat final către AFIR în termen de 30 de zile calendaristice după primirea acordului AFIR.

Pot fi cooptați parteneri atât din zonele rurale cât și din zonele urbane în cadrul acordului de cooperare, ținându-se cont de drepturile și obligațiile stabilite în cadrul proiectului (inclusiv financiare).

**Condiții de eligibilitate**

**M16.2/6B**

• Solicitantul se încadrează în categoria beneficiarilor eligibili;

• Solicitantul a fost selectat în etapa 1;

• Solicitantul prezintă un acord de cooperare care face referire la o perioadă de funcționare cel puțin egală cu perioada pentru care se acordă finanțarea;

• Proiectul GO trebuie sa fie nou și nu în derulare sau finalizat;

• GO se angajează că rezultatele proiectelor vor fi diseminate în conformitate cu articolul 57(3) al Regulamentului (UE) nr. 1305/2013

• Solicitantul va depune planul de proiect care cuprinde în mod obligatoriu:

* descriere a proiectului care urmează să fie dezvoltat, adaptat sau implementat;
* descriere a rezultatelor preconizate și a contribuției la obiectivele de dezvoltare rurală specifice ale măsurii
* descriere a procedurilor interne pentru asigurarea transparenței în procesul de luare a deciziilor și evitarea conflictului de interese.

Alte condiții pentru sprijin:

Durata de implementare a unui proiect-pilot/de dezvoltare este de maximum 3 ani.

În termen de cel mult șase luni de la finalizarea proiectului, beneficiarii acestei submăsuri vor disemina informațiile complete cu privire la rezultatele proiectului, astfel încât aceste rezultate să poată fi utilizate și de alte părți interesate. Plata finală în cadrul proiectului se va face numai după finalizarea acestei activități. Conținutul planului de proiect va fi

**Principii de selecție**

**M16.2/6B**

Pentru etapa 2 selecția proiectelor se va efectua utilizându-se o evaluare privind:

* Prioritizare în funcție de numarul partenerilor care au accesul asigurat prin drumuri înființate, extinse și/sau modernizate prin M4/2A Infrastructura de acces agricol, silvic și în situri Natura 2000 și M7.1/6B - Infrastructură de acces din SDL GAL MMTMM, PNDR. POR sau POIM.
* Prioritizarea dupa numărul de parteneri beneficiari ai M6.1/2A Dezvoltarea fermelor zootehnice care sunt/au activități in situri natura 2000
* Relevanță, in ce măsură realizarea acestui proiect rezolvă o problemă locală relevantă
* Inovare, se referă la caracterul inovativ al soluțiilor propuse
* Mediu și climă, măsura alinieri la obiectivul transversal.
* Sustenabilitate, modul de continuare a activității după finalizarea proiectului

**Tipul de sprijin**

* rambursare a cheltuielilor eligibile efectuate și plătite, inclusiv pentru activităţile pregătitoare;
* plată în avans pentru  cheltuieli de investiții, cu condiția constituirii unei garanții bancare corespunzătoare procentului de 100% din valoarea avansului, în conformitate cu articolul 45(4) și articolul 63 din Regulamentul (UE) nr. 1305/2013.

**Cheltuieli eligibile, sume maxime și intensitatea sprijinului**

Valoarea unui proiect este de minim 100 000 EURO iar sprijinului public se încadrează între 100 000 EURO valoare minimă și 200000 EURO, valoare maximă, inclusiv sprijinul aferent cheltuielilor pregătitoare.

**1)** Faza I costuri pentru:

• Acțiuni de animare în scopul identificării de noi parteneri

• Acțiuni de formare specifice

• Elaborarea de studii privind zona în cauză, studii de fezabilitate și elaborarea planului de afaceri etc.

Aceste cheltuieli pot fi efectuate după selectarea CEI în prima etapă și notificarea solicitantului, în scopul elaborării proiectului ce va fi depus în etapa II.

Cheltuielile pregătitoare vor fi rambursate dacă:

* CEI depusă în etapa I este eligibilă și selectată;
* parteneriatul depune proiectul în etapa II și proiectul este eligibil în această etapă.

**Sprijinul acordat pentru activitățile pregătitoare nu trebuie să depășească următoarele praguri:**

* 3% din costul total eligibil al proiectului  GO, pentru proiectele cu un cost total eligibil între 100.001-150.000 de euro;
* 2,5% din costul total eligibil al proiectului GO, pentru proiectele cu un cost total eligibil între 150.001-200.000 de euro;

Pentru cheltuielile pregătitoare intensitatea sprijinului este de 100%.

**2) Cheltuieli de funcționare a Grupului Operațional**

Pot fi efectuate după semnarea contractului de finanțare, nu vor depăși **25%** din valoarea maximă a sprijinului acordat şi pot cuprinde:

* Cheltuieli de transport și diurnă ale coordonatorului/echipei de proiect și partenerilor , legate de activitățile parteneriatului, conform legislatiei nationale;
* Onorarii ale personalului (de exemplu angajat salariat în vederea asigurării activității de secretariat, relației cu AFIR, etc.);
* Cheltuieli legate de închirierea spațiilor de desfășurare a întâlnirilor parteneriatului, închiriere sediu, achiziție echipamente IT și alte dotări necesare desfășurării cooperării.

Pentru cheltuielile de funcționare a cooperării intensitatea sprijinului este de 100%.

**3) Costurile directe generate în mod specific de activitățile incluse în planul de proiect depus de GO (pot fi efectuate după semnarea contractului), precum:**

* Cheltuieli legate de chirii pentru: echipamente, utilaje, imobile necesare desfășurării activității descrise în proiect (altele decât sediu) etc.

Pentru această categorie de cheltuieli intensitatea sprijinului este de 100%.

* Cheltuieli cu onorarii ale partenerilor, colaboratorilor externi, aferente activitatilor descrise in proiect și prestări servicii de către aceștia sau alte persoane/entități, inclusiv cheltuielile aferente salariului/onorariului coordonatorului de proiect, după caz.

Pentru această categorie de cheltuieli intensitatea sprijinului este de 100%.

* Investiții de modernizare și/sau constructie clădiri, echipamente, utilaje necesare implementării proiectului așa cum rezultă din planul proiectului, inclusiv mijloace de transport adecvate activității descrise în proiect etc.

Vor respecta intensitatea maximă aferentă submăsurii/submăsurilor din PNDR din care fac parte operațiunile.

* Aplicații software adecvate activității descrise în proiect

Vor respecta intensitatea maximă aferentă submăsurii din PNDR din care fac parte operațiunile.

**4) Cheltuieli generate de diseminarea rezultatelor**

**Vor fi realizate în termen de cel mult șase luni** de la finalizarea proiectului. Ultima plată se va efectua doar după realizarea acestei operațiuni.

Cheltuielile generate de diseminarea rezultatelor pot fi reprezentate de (listă indicativă): organizare evenimente diseminare, pliante, publicații, participare evenimente specifice în vederea diseminării rezultatelor etc.

Aceste cheltuieli nu pot reprezenta mai mult de 5% din valoarea maximă a sprijinului acordat pe

Diseminarea se va realiza și prin rețeaua PEI, RNDR, MADR și dacă este posibil prin GAL-uri.

Pentru această categorie de cheltuieli intensitatea sprijinului este de 100%.

**Cheltuieli neeligibile**

În cadrul submăsurilor 16.1 Sprijin pentru înființarea și funcționarea grupurilor operaționale, dezvoltarea de noi proiecte pilot, produse și procese în sectorul agricol și 16.1.a. Sprijin pentru înființarea și funcționarea grupurilor operaționale, dezvoltarea de noi proiecte pilot, produse și procese în sectorul pomicol aferentă sectoarelor agricol şi pomicol, nu sunt sprijinite următoarele tipuri de cheltuieli:

Cheltuielile neeligibile sunt:

* cheltuielile cu achiziţionarea de bunuri și echipamente ”second hand”;
* cheltuieli cu achiziția mijloacelor de transport pentru uz personal și pentru transport persoane;
* construcția sau modernizarea locuinței și sediilor sociale;
* cheltuieli cu investițiile ce fac obiectul dublei finanțări care vizează aceleași costuri eligibile;
* cheltuieli neeligibile în conformitate cu art. 69, alin (3) din R (UE) nr. 1303/2013 și anume:

1. dobânzi debitoare, cu excepţia celor referitoare la granturi acordate sub forma unei subvenţii pentru dobândă sau a unei subvenţii pentru comisioanele de garantare și pentru fondurile mutuale în condițiile menționate în M17;

(b) achiziţionarea de terenuri construite și neconstruite

(c) taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA-ul și a prevederilor specifice pentru instrumente financiare;

* în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare;
* achiziționarea de clădiri.

După parcurgerea etapei de evaluare a proiectului în etapa a II-a se va urma procedura pentru încheierea angajamentelor legale și financiare între Autoritatea Contractantă și beneficiari.

**Achizițiile**

Achizițiile în cadrul proiectului vor fi derulate de către liderul de proiect și/sau parteneri.

Contractele de achiziții vor fi încheiate și depuse la AFIR spre avizare, de către liderul de proiect/parteneri, după încheierea contractului de finanțare.

În cazul beneficiarilor privați procedurile de achizitii se vor desfasura printr-un singur cont de utilizator pe platforma online de achizitii a AFIR.

În momentul în care beneficiarul proiectului doreste sa desfasoare procedura de achizitii-selectie de oferte, se vor notifica posibilii ofertanti prin documentatia de atribuire cu privire la cine a depus invitatia de participare.

De asemenea, in cazul procedurii de achizitii o singura oferta, dosarele de achizitii se vor depune tot de pe acelasi cont.

În cazul beneficiarilor publici procedurile de achizitii se vor desfasura prin SEAP.

Nu este obligatoriu ca toți partenerii să facă achiziții în cadrul proiectului.

**Plata**

Liderul de proiect) va depune la sediul GAL MMTMM si OJFIR/CRFIR *Declaraţia de esalonare a depunerii Dosarelor Cererilor de Plata* AP 0.1 in maxim 30 de zile de la avizarea primului dosar de achiziţii.

În cazul în care acesta nu depune Declaratia de esalonare (inițială) în termenul prevazut, aceasta se va depune cel tarziu o dată cu prima transa a Dosarului cererii de plată.

Dosarul Cererii de Plată se depune de liderul de proiect la sediul GAL MMTMM în două exemplare pe suport de hârtie, la care ataşează pe suport magnetic documentele întocmite de beneficiar. Dosarul Cererii de Plată trebuie să cuprindă documentele justificative prevăzute în INSTRUCŢIUNILE DE PLATĂ (vezi Anexa V la Contractul de finanţare) pe pagina oficiala de internet a AFIR [www.afir.info](http://www.afir.info). Dupa verificarea conformitati aceasta va fii depusa la Oficiul Judeţean pentru Finanţarea Investiţiilor Rurale (OJFIR pentru proiectele fara C+M)/ Centrul Regional pentru Finanţarea Investiţiilor Rurale (CRFIR pentru proiectele cu C+M)

Cererea pentru prima tranșă de plată și documentele justificative se depun în termen de maxim 6 luni de la data semnării contractului de finanțare cu AFIR, în cazul proiectelor care prevad investiții în achiziții simple, respectiv în termen de maxim 12 luni, în cazul proiectelor pentru investiții ce presupun construcții montaj. Decontarea cheltuielilor efectuate aferente investiţiei de baza se poate realiza in maxim cinci transe de plata.

Pentru motive temeinice și justificate în mod corespunzător de liderul de proiect, aceste termene pot fi prelungite de Autoritatea Contractantă cu cel mult 6 luni, cu plata penalităților prevăzute în Contractul de finanțare.

Cheltuielile eligibile efectuate de către parteneri / lider vor fi rambursate de către AFIR pe baza documentelor justificative prezentate de aceștia la dosarul cererii de plata depus de liderul de proiect la AFIR, în contul liderului de proiect.

Liderul de proiect va transfera sumele către parteneri, în funcție de cheltuielile efectuate de aceștia.

**Depunerea dosarului cererii de finanțare și documentele necesare**

Depunerea dosarul se va face la sediul GAL MMTMM.

Pentru fundamentarea informațiilor din proiect și pentru îndeplinirea condițiilor din documentele de implementare se vor depune documente doveditoare/justificative. Lista cu documentele necesare depunerii proiectului va fi publicată în momentul realizării documentației complete.

**Alte prevederi**

Durata de implementare a unui proiect-pilot/de dezvoltare este de maximum 3 ani.

Este posibil ca beneficiarul, pe parcursul implementării proiectului, să realizeze că ideea în curs de testare/dezvoltare nu generează rezultatele preconizate și că se impune oprirea sau ajustarea proiectului.

În cazul în care rezultatele intermediare indică faptul că planul inițial al proiectului poate fi ajustat în conformitate cu obiectivele proiectului, atunci se poate conveni asupra ajustării planului de proiect și asupra continuării finanțării, în limitele bugetului inițial al proiectului.

În cazul în care proiectul trebuie oprit, din cauza nerespectării planului de proiect, atunci toate costurile înregistrate până la acel moment vor fi rambursate. În cazul în care GO a respectat planul de proiect, așa cum s-a stabilit, atunci nu vor exista consecințe financiare pentru beneficiar – cu excepția investițiilor în infrastructură/ capacități de producție și procesare, care vor fi rambursate.

Autoritatea de Management și AFIR îşi rezervă dreptul de a solicita documente sau informaţii suplimentare dacă, pe parcursul verificărilor și al implementării se constată că este necesar.

La momentul depunerii proiectului în etapa II partenerii trebuie să dovedească faptul că au ca obiect principal/secundar de activitate care le permite desfășurarea activităților propuse în proiect.

1. **Acest document este indicativ și poate suferi modificări și completări ca urmare a realizării documentației complete aferente etapei II.** [↑](#footnote-ref-1)